รูปแบบการจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6
Model of Total Quality Management of School in Secondary Educational Service Area Office 6
นราวัลย์ สุรังค์สุริยกุล
การศึกษาขั้นมัธยมศึกษา--การบริหาร
การบริหารการศึกษา
การวิจัยครั้งนี้มีวัตถุประสงค์เพื่อ 1) นำเสนอรูปแบบการจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 และ 2) ศึกษาความเป็นไปได้ของรูปแบบการจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 ผู้วิจัยได้กำหนดขั้นตอนการดำเนินการวิจัยไว้ 4 ขั้นตอน ดังนี้ ได้แก่ขั้นตอนที่ 1 ศึกษาเอกสาร งานวิจัยที่เกี่ยวข้อง และสัมภาษณ์ผู้ทรงคุณวุฒิจำนวน 5 คน และนำมาสร้างเป็นร่างรูปแบบจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 ขั้นตอนที่ 2 หาคุณภาพของเครื่องมือ ผู้วิจัยสร้างแบบสอบถามเพื่อให้ผู้เชี่ยวชาญพิจารณาความสอดคล้องของร่างรูปแบบจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 โดยการหาดัชนีความสอดคล้อง (IOC : Index of Item Objective Congruence) จากผู้เชี่ยวชาญ จำนวน 5 คน ขั้นตอนที่ 3 พัฒนารูปแบบจากผู้เชี่ยวชาญ โดยให้ผู้เชี่ยวชาญจำนวน 18 คนแสดงความคิดเห็นและพิจารณาความเหมาะสมและความถูกต้องของรูปแบบที่สร้างขึ้นโดยใช้เทคนิคเดลฟาย (Delphi Technique) 2 รอบ และขั้นตอนที่ 4 ศึกษาความเป็นไปได้ ผู้วิจัยใช้การจัดประชุมผู้เกี่ยวข้อง จำนวน 15 คน เพื่อศึกษาความเป็นไปได้ของรูปแบบการจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 ผลการวิจัยพบว่า 1) รูปแบบการจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 มีองค์ประกอบทั้งหมด 7 ด้าน ได้แก่ 1. ด้านการมีส่วนร่วมของทีมงาน 2. ด้านการปรับปรุงอย่างต่อเนื่อง 3. ด้านการพัฒนาบุคลากร 4. ด้านการสร้างความพึงพอใจแก่ผู้รับบริการ 5. ด้านนวัตกรรมและเทคโนโลยี 6. ด้านการวางแผนกลยุทธ์ และ 7. ด้านการจัดการศึกษาสู่ความเป็นสากล 2) ความเป็นไปได้ของรูปแบบการจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 พบว่า ผู้บริหารสถานศึกษา ครูผู้สอน และคณะกรรมการสถานศึกษามีความคิดเห็นว่ารูปแบบการจัดการคุณภาพโดยรวมในสถานศึกษา สังกัดสำนักงานเขตพื้นที่การศึกษามัธยมศึกษา เขต 6 ทั้งโดยรวม รายด้านและรายข้อมีความเป็นไปได้อยู่ในระดับมากที่สุด
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ทัศนา แสวงศักดิ์
สรายุทธ์ เศรษฐขจร
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต